jkorsvik/nowiki_second_scrape_merged huggingface dataset:
Ebenist

En ebenist er en kunstsnekker som utfører finere snekkerarbeider og arbeider i edle tresorter. Produktene var særlig eksklusive møbler og interiørdetaljer.
Ordet er avledet fra ibenholt (ebenholz, ebony osv.), en tresort som gjerne har blitt benyttet av kunstsnekkere opp i gjennom tidene.Betegnelsen ebenist er oppstått i Frankrike på 1600-tallet, og faget er særlig kjent derfra, men er også brukt i en rekke andre europeiske land. Kundene hørte til i de øvre sosiale lag.Ebenisten var en eksklusiv møbelsnekker, og det er generelt ingen klar grense mellom møbelsnekkerfaget og ebenist. I Norge har det vært få håndverkere som har kalt seg ebenister, og møbler av slik kvalitet kom oftest til Norge som importvarer.
Blant norske møbelsnekkere i nyere tid har kalt seg ebenist var snekkermester John Bjerga (1926-2009) i Stavanger.


== Referanser ==
Seksuell Empati

Seksuell Empati er et scenekunstprosjekt for ungdom laget av Jarl Flaaten Bjørk i «Flaatenbjørk kompani». Prosjektet er i to deler: Seksuell Empati vol.1 – Handlinger, og Seksuell Empati vol.2 – Identiteter. Tittelen hentyder til en slags seksuell medfølelse, og stykkene er et kunstnerisk bevisstgjøringsprosjekt der man søker å gjøre publikum, og i særlig grad ungdom, klar oppmerksom på seksuelle krenkelser og overgrep. Prosjekt er støttet av Norsk kulturråd.
Stykket har turnert med Den kulturelle skolesekken i Rogaland, og har også turnert i Vest-Agder, Akershus og Vestfold. Seksuell Empati vol 1 er spilt 165 ganger på forskjellige ungdomsskoler.


== Eksterne lenker ==
Hjemmeside
Stavanger Aftenblad – Slik unngår tenåringen å bli voldtektsmann
Norsk Skuespillersenter – Seksuell empati vol. 2
Norsk kulturråd – 3,5 millioner kroner til Kunstløftet
Njård Fekting

Njård Fekting (stiftet i 2006) er avdelingen for fekting i idrettslaget Njård. Njård Fekting har sitt utspring fra da Oslo Fekteklub i 2006, men beholdt sin status som en selvstendig klubb. Målsetningen var å få en bedre økonomi og administrasjon. I 2013 ble Oslo Fekteklub igjen en selvstendig klubb uavhengig av Njård med eget styre og lokaler på Økern. Se Oslo Fekteklub.
Njård Fekting har treningslokaler i Njårdhallen i Oslo, og har over 300 medlemmer. Klubben er den med flest aktive fektere i Norge. De kjører nybegynnerkurs i fekting for barn og voksne hvert halvår.


== Meritter ==
Njård Fekting har siden starten i 2006 hatt mange gode resultater, i større mesterskap kan følgende nevnes: 

Sturla Blanck Torkildsen sin deltakelse i Sommer-OL i Beijing i 2008
Fredrik Backer sin seier i U23-EM i fekting i 2008Også i lagkonkurranse gjør klubben det bra:

2008 Elitelag damer bestående av Nina Steenland, Elisabeth S. Nilsen og Nadine Valøy tok bronsemedalje i norgesmesterskapet og sølvmedalje i nordisk mesterskap.
2008 Elitelag herrer (Team Safetec) bestående av Sturla Torkildsen, Fredrik Backer, Aleksandr Tarkovskij og Ludvig Hillestad har flere seiere i norgesmesterskap og nordisk mesterskap. I 2008-sesongen har de en 6.-plass i europacupen.


== Eksterne lenker ==
Njård Fekting
Oslo Fekteklub

Oslo Fekteklub er en fekteklubb fra Oslo.
Den ble stiftet 6. september 1906 av Hans Bergsland som ble første formann, mens kaptein John P. Dahl ble første fektetrener. Klubben var kimen til at Norges Fekteforbund ble stiftet i 1911, og at Norge var ett av ni europeiske land som bidro til å stifte det internasjonale fekteforbundet FIE. Ved tiårsjubiléet i 1916 hadde man gått fra tyve medlemmer i 1906 til om lag 75, og klubbens instruktør var Eldgaard Olsen.Blant fektere som har representert klubben er Severin Finne og Nils Koppang. Senere formenn har vært grosserer Aanonsen (far til Rolf), Claus Mørch under den andre verdenskrig, og senere Ove Mo. Oslo Fekteklub har siden tidlig 1960-årene holdt til i fektesalen i Njårdhallen, frem til 2013 da klubbens fikk sine egne lokaler på Hovseter og fra 2017 på Bi-Kuben på Økern.


== Referanser ==


== Litteratur ==
Kristiania fegteklub: 1906 - 6te september - 1916. [Kristiania]. 1916. 


== Eksterne lenker ==
Offisielt nettsted
Aleksandr Tarkovskij Hemminghytt

Aleksandr Tarkovskij Hemminghytt (født 4. september 1986) er en norsk fekter som fekter for Njård Fekting. Han er en del av Njårds «Team Safetec».


== Meritter ==
2008 – 7.-plass i U23-EM i fekting
2005 – Sølvmedalje i lagkonkurranse i junior-VM


== Medaljer i norske mesterskap ==


== Se også ==
Norgesmesterskapet i fekting


== Eksterne lenker ==
U23 EM – resultatliste fra Norges Fekteforbund
Ludvig Hillestad

Ludvig Hillestad (født 9. august 1988) er en norsk fekter som fekter for Njård fekting. Han er en del av Team Safetec og har mange medaljer fra NM og junior NM.


== Resultater ==
Norgesmester for lag 2005–2012
Bronse NM individuell 2009
Sølv NM individuell 2010
Bronse NM individuell 2011
Sølv Nordisk individuell 2009


== Referanser ==


== Eksterne lenker ==
(en) Ludvig Hillestad – FIE
VM i friidrett 2007 – 200 meter menn

Øvelse 200 meter menn ved VM i friidrett 2007 ble avholdt på Nagai Stadium den 28. august til 30. august. Det deltok til sammen 59 utøvere i øvelsen fordelt på åtte innledende heat.


== Medaljevinnere ==


== Rekorder ==
Rekordene slik de var før mesterskapet:

Det ble satt følgende ny mesterskapsrekord under øvelsen:


== Resultater ==
30. august 2007


=== Forsøksheat ===
Kvalifisering: De første fire hvert heat(Q) og de åtte raskeste ellers (q) gikk ikke videre kvarterfinaler.


=== Kvartfinaler ===
Kvalifisering: De fire i hvert heat(Q) gikk videre til semifinaler.


=== Semifinaler ===
De første fire i hvert semifinale er direkte kvalifisert (Q) til finalen.


==== Semifinale 1 ====


==== Semifinale 2 ====


=== Finale ===


== Kilder ==
Resultater
Liste over Telemarks fylkesmenn

Liste over Telemarks fylkesmenn omfatter også amtmenn i Bratsberg amt. Begrepene fylke og fylkesmann erstattet amt og amtmann 1. januar 1919.
Fylkesmannsembetet hadde sete i Skien. Den 1. januar 2019 ble Fylkesmannen i Vestfold og Fylkesmannen i Telemark slått sammen til Fylkesmannen i Vestfold og Telemark.


== Referanser ==


== Kilder ==
J. L. Quisling: Gjerpen. En bygdebok, Kristiania, 1917
World statesmen, worldstatesmen.org
Fylkesmannboka, regjeringen.no
Digitalarkivet, digitalarkivet.no
Gravminner i Norge, disnorge.no


== Eksterne lenker ==
Fylkesmannen i Telemark
Lars H. Lende

Lars Hovland Lende (født 11. oktober 1882, død 29. november 1971) var en mann fra Haugesund. Han bodde størsteparten av livet sitt i Stavanger, der han levde som byoriginal. Han solgte et selvprodusert blad han kalte «Fagamatøren». Han kledde seg alltid nokså aparte, slik at han, selv om han ikke var særlig stor av høyde, lett lot seg gjenkjenne i en større forsamling.
Han kjøpte også ponnier for pengene fra «Fagamatøren». Disse ponniene lot han barna i Stavanger og etterhvert, om somrene nedover hele Sørlandskysten, få glede av, ved ridning og trilleturer. Han bodde i Brønngaten 6, i Gamle Stavanger og stallen/verkstedet lå i Ådlandssmauet. På Frigjøringsdagen 8. mai 1945 hengte Lende ut et digert norsk flagg fra stuevinduet sitt i 2. etasje.I tilknytning til Stavangers kulturarrangementer i 2008, er der laget musikal om ham, med tekst av Per Inge Torkelsen og Svein Tang Wa i rollen som «Lenden». Lendeparken i Stavanger har navn etter Lars H. Lende.
Lars H. Lende var stesønn til oppfinneren Torkel J. Lende.


== Referanser ==
Walther P22

Walther P22 er en halvautomatisk pistol fra Carl Walther GmbH Sportwaffen.
Pistolen er i kaliber .22 Long Rifle og er beregnet for sivilt bruk, til blinkskyting og rekreasjonskyting. Det finnes også en variant; P22 Target, som har lengre løp (127 mm) og er bedre egnet til blinkskyting. En skifter enkelt fra standard til Target modell ved å skifte løp og sette på en løpsvekt foran.
Pistolen er en mini-versjon av Walther P99 (kaliber 9 x 19 mm Luger), har dobbel sikring, polymergrep med utskiftbar bakdel og utvendig hammer. Rammen er av aluminium og bidrar til meget lav vekt (430 gram). Det finnes et utvalg av tilbehør; som rødpunktsikte, fiberoptiske sikter, lasersikte og lyddemper. Pistolen hadde en del barnesykdommer, bl.a med dårlige magasiner, og er fremdeles ikke en 100% pålitelig pistol.
Walther P22 ble brukt både ved Virginia Tech-massakren i 2007 og massakren ved Kauhajoki yrkesskole i 2008

		


== Eksterne lenker ==
Offisielt nettsted 
(en) Walther P22 – kategori av bilder, video eller lyd på Commons 
(en) Walther P22 – galleri av bilder, video eller lyd på Commons 
Walther America - P22
Carl Walther Sportwaffen GmbH - P22
Walther P22 Bibel (PDF-fil)
Test av P22
VM i friidrett 2007 – 200 meter kvinner

Øvelsen 200 meter  kvinner ved VM i friidrett 2007 som ble avholdt på Nagai Stadium den 29. august til 31. august.  


== Medaljevinnere ==


== Resultater ==


=== Finalen ===
31. august 2007


== Kilder ==
Offisielle resultater
Kenneth Storvik

Kenneth Storvik (født 27. februar 1972) er en norsk tidligere fotballspiller. På høyden av karrieren markerte han seg som en teknisk begavet sentral midtbanespiller hos Viking og Helsingborg.
Storvik ble hentet fra Åsane til toppfotballen av Viking før 1990-sesongen. Fra sin posisjon sentralt på midtbanen var han sentral da Viking ble seriemester i 1991. Han spilte totalt 263 kamper og scoret 38 mål i løpet av sine syv år i Stavanger-klubben.
Ved starten av november 1995 dro Storvik på et kort utlån til Lyngby, som var under ledelse av hans gamle trener fra Viking, Benny Lennartsson.Med syv sesonger tilbragt hos Viking valgte Storvik å flytte på seg. Etter samtaler om overgang til Rosenborg, valgte han å signere for Helsingborg. Hans første sesong i Allsvenskan endte klubben på sjette plass. Under Åge Hareides ledelse klatret klubben opp til andre plass året etter, før de vant Allsvenskan i 1999.
Deretter havnet Storvik i Rosenborg, der skader spolerte medaljehøsten. Det endte med at Storvik la opp og flyttet hjem til Bergen i september 2001. Totalt spilte han bare åtte RBK-kamper: Fem i serien og tre i Mesterligaen. Over et år etterpå følte Storvik plutselig at foten var leget. Midtbanespilleren takket først ja til en avtale med de svenske dobbeltmestrene Djurgården. Men etter ønske fra hans gravide kone, droppet han tilbudet fra Stockholm og ble Brann-spiller i stedet. Også året i Brann var preget av skader og han valgte å legge opp etter 2003.
I januar 2004 valgte Storvik å signere for det danske toppdivisjonslaget Frem ut en sesong som endte med nedrykk fra den danske Superligaen.Storvik er sammen med Rune Sagstad og Steinar Aase de eneste bergenserne som ble seriemester i fotball mellom Branns mesterskap i 1963 og 2007.


== Spillerkarriere ==


== Referanser ==


== Eksterne lenker ==
(en) Kenneth Storvik – Transfermarkt 
(en) Kenneth Storvik – WorldFootball.net 
(no) Kenneth Storvik – Norges Fotballforbund 
(en) Kenneth Storvik – FBref 
Profil hos Viking FK
Profil hos Rosenborg BK
Profil hos SK Brann
Den hellige ånds menighet

Den hellige Ånds menighet er et av 7 sogn i Tromsø katolske stift i den katolske kirke i Norge. Sognet ble opprettet den 5. oktober 2003, ved utskillelse fra St. Eysteins menighet i Bodø og omfatter alle kommuner på Helgeland, bortsett fra Rødøy. Sognet har sitt hovedsete i sognekirken Den hellige Ånds kirke i Mosjøen.
Før delingen hadde antall registrerte katolikker i modermenigheten St. Eystein økt fra 223 den 1. januar 1993 til 543 den 1. januar 2003.
I tillegg til hovedkirken i Mosjøen, består sognet av Vår Frelsers kirke på forstedet Selfors i Rana, Mariakapellet i Sørsolvær i Lurøy kommune, og messesteder i Nesna (Den norske kirke), Brønnøysund (Kapellet på sykehjemmet, Skulesvei 13) og Sandnessjøen (Sykehuskapellet, Prestmarkveien 1).


== Sogneprester ==


== Eksterne lenker ==
Hjemmesiden til Den hellige ånds menighet
Paolo Pellegrin

Paolo Pellegrin (født 1964 i Roma) er en italiensk fotograf med verdensomspennende anerkjennelse.
Han fullførte sitt studium ved institutt for fotografering i Roma. I begynnelsen av 1990-årene flyttet Pellegrini til Paris og arbeidet i de følgende årene som fotojournalist. I 2005 mottok han sin første utmerkelse fra World Press Photo for sine fotografier om aids i Uganda. I 2001 ble Pellegrin tildelt et stipend fra Hasselblad Foundation.
Han ble i 2001 Magnum Photo Associate og i 2005 fullt medlem. Ut over det har Pellegrin egne forbindelser til tidsskriftet Newsweek. Især hans virksomhet innenfor krigreportasjenes rammer har gjort ham kjent. Pellegrin var nærværende under Kosovo-krigen i 1999, Darfur-konflikten i 2004 og Libanon-krigen i 2006, hvor han knapt unngikk å bli drept på oppdrag gjennom rakettbeskytning.Han ser selv sin rolle i «å skaffe opptegnelser til vårt kollektive minne». Tross hardheten og direktheten i fremstilte temaer utmerker hans fotografier seg gjennom kompositorisk eleganse.Pellegrin har utallige internasjonale enkelt- og gruppeutstillinger.
Han er vekselvis bosatt i Roma og New York.


== Referanser ==
Hans Edgar Paulsen

Hans Edgar Paulsen (født 23. april 1946) er en tidligere norsk fotballspiller. Han spilte i Viking Fotballklubb i perioden kjent som gullalderen eller de gyldne 70-årene 1967-1975. I løpet av denne perioden spilte han 273 kamper og scoret 98 mål. Han spilte også fire A-landskamper for Norge og scoret der to mål. Tidligere Viking-spiller Hans Edgar Paulsen var også initiativtakeren til vikingmagasinet Kick. Paulsen kom til Viking fra FK Vidar i 1966. Han er i slekt med Brede Hangeland.


== Referanser ==


== Eksterne lenker ==
(en) Hans Edgar Paulsen – Transfermarkt 
(en) Hans Edgar Paulsen – WorldFootball.net 
(en) Hans Edgar Paulsen – EU-Football.info 
(no) Hans Edgar Paulsen – Norges Fotballforbund 
fotball.no - NFF profil Hans Edgar Paulsen
viking-fk.no - Gamle helter i mørkeblått Hans Edgar Paulsen
Wergelandsenteret

Det Europeiske Wergelandsenteret (Det europeiske ressurs­senteret for opplæring i interkulturell forståelse, menneskerettigheter og demokratisk medborgerskap, på engelsk The European Wergeland Centre) er en stiftelse som ble opprettet i 2008 i samarbeid mellom den norske regjeringen og Europarådet. Senteret åpnet i februar 2009, og er et ressurssenter for alle de 47 medlemsstatene i Europarådet. Senteret driver forskning og videreutdanning av lærere og lærerutdannere innenfor områdene interkulturell forståelse, menneskerettigheter og demokratisk medborgerskap. Senterets arbeidsspråk er engelsk.
Samarbeidsavtalen ble undertegnet av Europarådets generalsekretær Terry Davis og Norges ambassadør til Europarådet, Petter Wille, under en seremoni i Strasbourg 16. september 2008.


== Eksterne lenker ==
Offisielt nettsted 
Stortingsproposisjon om samtykke til inngåelse av samarbeidsavtalen.
Terry Davis

Terence Anthony Gordon Davis (født 5. januar 1938 i Stourbridge) er en britisk politiker (Labour). Han har tidligere vært medlem av  underhuset i Det britiske parlamentet, og var også generalsekretær i Europarådet i perioden 2004-09.
Terry  Davis var valgt inn i underhuset fra valgkresten Birmingham Hodge Hill og satt i periodene 1971–1974 og 1979–2005.


== Referanser ==


== Eksterne lenker ==
(en) Terry Davis – kategori av bilder, video eller lyd på Commons 
(en) Terry Davis hos Europarådets parlamentarikerforsamling 
(en) Terry Davis hos Hansards parlamentsdebatter
Chabo

Chabo er en kjent hønserase (urdverg) som stammer fra Japan.
Rasen fantes trolig for opptil 350 år siden da den var til pynt i hagene til adelen. Chabo er også de javanesiske ordet fro dverg. I hjemlandet blir den ofte kalt for Bantam. Rasen har spesielt utseende med korte bein og høy halestilling, den kan ofte minne om en ekornhale. Hønsene er middels gode verpere, og de ruger mer enn gjerne ut kyllinger. Når flokken har kyllinger er det vanlig at ikke bare den hønen som har ruget dem ut tar seg av dem, men alle hønene er med å hjelpe til. Chabo egner seg spesielt godt som kjæledyr fordi de blir lett tamme, og barna liker dem godt. Chabo skal alltid ha det tørt fordi de har så korte bein. Eggene veier ca. 28 gram. Chabo finnes i mange forskjellige farger. Hanen veier 725 gram, og hønen veier 625 gram.


== Farger ==
Hvit
Svart
Gul
Blå
Perlegrå
Blå randtegnet
Gjøkespettet
Svart/hvitflekket
Brun
Svart/gullhalset
Svart/sølvhalset
Sølvtegnet
Porselensfarget
Bjørkefarget
Hvit/svarthalet
Gul/svarthalet
Rapphønsfarget


== Eksterne lenker ==
(en) Kategori:Japanese Bantam – bilder, video eller lyd på Wikimedia Commons
Italias Grand Prix 2003

Italias Grand Prix 2003 var et Formel 1-løp arrangert 12. – 14. september 2003 på Autodromo Nazionale Monza i Italia. Det var det fjortende løpet i Formel 1-sesongen 2003.


== Klassifisering ==


=== Løpet ===
Noter til tabellen:

Marc Gené erstattet den skadede Ralf Schumacher i dette løpet, og oppnådde det beste resultat i sin Formel 1-karriere.


== Referanser ==
Lamek

Lamek (hebraisk: לֶמֶךְ – Lǽmæḵ, i pausa לָמֶךְ – Lā́mæḵ) er navnet på to personer i Bibelen, som levde før vannflommen:

Lamek, Kains tipptippoldebarn.
Lamek, Noahs far.I Septuaginta heter både Kains tipptippoldebarns far og Noahs fars far Μαθουσαλα (Mathousala), og begge er etterkommere etter en Henok.


== Lamek, Kains tipptippoldebarn ==
Lamek var en etterkommer av Adam og Evas sønn Kain. Det fortelles om slekten i 1. Mosebok 4,18: «Henok [Kains sønn] fikk sønnen Irad, og Irad ble far til Mehujael. Mehujael ble far til Metusjael, og Metusjael ble far til Lamek.»
Han er den første i Bibelen som sies å ha hatt mer enn én kone. Hans koner het Ada (hebraisk: עָדָה – ʿĀḏâ) og Silla (צִלָּה – Ṣillâ). (1 Mos 4,19.)
Med Ada fikk han sønnene Jabal (יָבָל – Yāḇāl) og Jubal (יוּבָל – Yûḇāl). Jabal ble stamfar til dem som bor i telt og holder buskap, og Jubal ble stamfar til alle dem som spiller på lyre og fløyte. (1 Mos 4, 20–21.)
Med Silla fikk Lamek sønnen Tubalkain (תּוּבַל קַיִן – Tû́ḇal Qáyin) og datteren Naama (נַעֲמָה – Naʿămâ; i eldre oversettelser Na’ama). Tubalkain smidde alle slags redskaper av bronse og jern. (1 Mos 4,22.)
Lamek sa at Kain skulle hevnes syv ganger, men han selv skulle hevnes syttisyv ganger (1 Mos 4,24).


== Lamek, Noahs far ==
Lamek (gresk: Λάμεχ – Lámekh) var en etterkommer av Adam og Evas sønn Set. Han var sønn av Metusjalah og far til Noah. Det sies at han uttalte en profeti da Noah ble født, og sa at han skulle trøste menneskene fordi Gud hadde forbannet jorden. Dette regnes som en forutsigelse av vannflommen. (1. Mosebok 5,29.)
Arturo Miranda

Arturo Miranda (født 19. januar 1971) er en kanadisk stuper. Han kom på 5.-plass i 3 m svikt synkronstuping under Sommer-OL 2008 med tidligere verdensmester Alexandre Despatie. Miranda ble født i Havanna på Cuba.


== Eksterne lenker ==
(en) Arturo Miranda – Olympedia 
(en) Arturo Miranda – Sports-Reference (OL-resultater – arkivert) 
Profil ved Diving Canada
Råvarelokalisering

Råvarelokalisering går ut på at en bedrift lokaliserer hvor råvarer befinner seg. Slike råvarer kan for eksempel være bomull, fisk, skog eller olje. Etter å ha funnet ut hvor råvarene er så etablerer man bedriften sin etter det.
I de senere dager er råvarelokaliseringen blitt mer global. Det er mer vanligere at bedriftene etablerer seg i ett annet land enn sitt eget. Det er mye vanligere å etablere seg i fattige land fordi det er mulig å produsere billigere der enn i sitt eget land.
Kjell Innli

Kjell Eirik Innli (født 26. februar 1943) er en norsk kokk bosatt i Isfjorden.  
Han startet Kokkenens Mesterlaug i Møre og Romsdal, og var sjef der i de første 10 årene. Han var representant for Opplæringsrådet for kokk-og servitørfag fra 1985.
I 1990, 1992, 1997 og 1998 var han dommer i EM for kokker. Han var også dommer under EM for unge kokker i Utrecht i 1994, og i The International Youth Skill Olympics i kokkefag i Amsterdam i 1991, i 1993 i Taiwan og i Lyon i Frankrike i 1995.   
Han er også forfatter av flere lærebøker for videregående skoler, og om regional og nasjonal matkultur.


== Premier ==
André Enghs gullnål 1992


== Utgivelser ==
Kjell E. Innli og Helge Helmersen (1990). Yrkeslære i kjøkken. Yrkeslitteratur. 
Kjell E. Innli og Helge Helmersen (1991). Matvarekunnskap (nynorsk). Yrkeslitteratur. 
Kjell E. Innli, red. (1991). Fra bestemors kjøkken. Mat og mattradisjoner fra Møre og Romsdal. Kom forlag.  [Foto ved Per Eide. Med lærere fra Rauma videregående skole]
Kjell E. Innli og Per Tore Mjelva (1992). Gjestebehandling: Salg-service (bokmål). Yrkeslitteratur. 
Kjell E. Innli, red. (1993). Vårt norske kjøkken. KOM forlag.  [Illustrert av Per Eide og ved Bengt Wilson]
Kjell E. Innli og Helge Helmersen (1994). Produksjons- og konserveringslære. Hotell- og næringsmiddelfag (nynorsk). Yrkeslitteratur. 
Kjell E. Innli og Helge Helmersen (1994). Råstofflære (nynorsk). Yrkeslitteratur. 
Kjell E. Innli (1995). Gastronomisk ordbok. Norsk, fransk, tysk, engelsk, latin. Yrkeslitteratur. 
Kjell E. Innli og Helge Helmersen (1995). Profesjonell matlaging. Yrkeslitteratur. 
Kjell Innli (1996). Bransjelære for kokker og servitører. Yrkeslitteratur. 
Anne-Katrine Havang og Kjell E. Innli (1995). Meny- og spesialkostlære. VK1 kokkfag (bokmål). Yrkeslitteratur. 
Kjell E. Innli (1996). Profesjonell gjestebehandling. Yrkeslitteratur. 
Kjell E. Innli (1999). Fra råvare til mat og drikke. Råstoff-, produksjons- og konserveringslære for grunnkurs hotell- og næringsmiddelfag (nynorsk). Yrkeslitteratur. 
Kjell E. Innli (2007). Matleksikon (bokmål). KOM forlag.
Folkevæpningssamlag

Folkevæpningssamlag (Folkevæbningssamlag) var en sammenslutning av frivillige skytterforeninger som eksisterte i Norge på 1880- og 1890-tallet. Samlagene oppsto som følge av misnøye med den offisielle Centralforeningen for Udbrædelse af Legemsøvelser og Vaabenbrug.
I begynnelsen av 1880-årene oppsto det en utbredt misnøye med Centralforeningen, som var en offisiell forening hvor medlemmene ikke hadde noen mulighet til påvirkning. Det første folkevæpningssamlaget ble stiftet etter initiativ av amtsskolebestyrer i Inntrøndelag Ole Five på et møte av representanter for skytterlagene i Nordre Trondhjems amt 29. januar 1881. Året etter var det dannet lokallag i 12 amter, og på et møte i Kristiania fra 6. til 8. februar 1882 ble det dannet et fellesstyre for folkevæpningssamlagene, med Ole Five som formann.
Folkevæpningssamlagenes mål var å styrke Norges forsvarsevne, særlig ved å gi folket opplæring i skyting og ved å sørge for at moderne våpen ble utbredt. Alt i 1881 bevilget Stortinget en mindre sum til innkjøp av våpen og ammunisjon, og året etter bevilget det en større sum. Regjeringen nektet imidlertid å godkjenne bevilgningen. Dette forholdet spilte inn i riksretten mot ministeriet Selmer i 1884.
Medlemstallet i folkevæpningssamlagene steg fra 13 000 i 1882 til 18 000, fordelt i 586 skytterlag, i 1890. I 1892 førte en kongelig resolusjon til at samarbeidet mellom folkevæpningssamlagene og den norske hæren ble styrket. Folkevæpningssamlagene fikk låne våpen av hæren, men måtte ansette militært utdannede instruktøre og la offiserer inspisere øvelsene. Samtidig øket Stortinget krafgtig bevilgningene til innkjøp av rifler.
I 1893 ble alle skytterlagene i Norge samlet til én organisasjon, ved at Centralforeningen og folkevæpningssamlagene gikk sammen i Det frivillige skyttervesen.


== Se også ==
Skytterbevegelsen i Sverige
Skytterbevegelsen i Danmark


== Kilder ==
Salmonsens konversationsleksikon, Anden Udgave, bind VIII, «Folkevæbningssamlag». København, J. Schultz, 1919.